Una dintre cele mai mari clinici particulare a intrat în atenţia poliţiştilor, care au făcut percheziţii la trei sedii Sanador de la Bucureşti. Anchetatorii au informaţii că pentru sute de pacienţi, medicii ar fi cerut bani şi de la pacienţi şi de la Casa de Asigurări de Sănătate. Sanador anunţă că pune la dispoziţia anchetatorilor toate documentele cerute, şi aduce în sprijinul ei argumente pe baza cărora patronatul clinicilor private se judecă acum cu statul.

Actualizare - „Între patronatul clinicilor private PanMed şi Ministerul Sănătăţii şi Guvernul României există un proces pe rol exact în legătură cu prevederile din contractul cadru al casei, care practic interzice clinicilor private să ceară sume suplimentare pe operaţiile decontate de casă.

Suspiciunea este că la casa de asigurări au fost trimise hârtii unde a fost bifată rubrica pacientul nu a plătit bani în plus pentru această operaţie, când de fapt pacienţii plăteau zeci de mii de lei.

Asta este treaba organelor de control. Să stabilească dacă este aşa sau nu sau dacă aceste lucruri sunt nelegale”, Gabriel Biriș, avocat.

Procurorii şi poliţiştii au făcut percheziţii la clinica medicală privată Sanador. Sunt suspiciuni privind comiterea infracţiunilor de înşelăciune şi fals în înscrisuri.

Polițiștii Direcției de Investigare a Criminalității Economice ridică documente ce ar putea susține acuzațiile formulate deja împotriva reprezentanților clinicii. Aceștia sunt suspectați că ar fi încasat bani atât de la pacienți, cât si de la Casa de Asigurări de Sănătate pentru diverse operații făcute pentru pacienți care aveau probleme cardiovasculare.

Nu putem vorbi de un prejudiciu deocamdată.

Urmează să se verifice cam câți pacienți ar fi fost înșelați astfel.

Pacienții puteau primi bani de la Casa de Asigurări de Sănătate pentru acele operații, dar nu s-au interesat și așa au ajuns să plătească mii de lei pentru astfel de acuzații.

Rămâne de văzut dacă vor fi și puneri sub acuzare sau rămâne in rem.